CELEX: 62015CN0565
Language: sk
Date: 2015-11-04 00:00:00
Title: Vec C-565/15: Návrh na začatie prejudiciálneho konania, ktorý podal Verwaltungsgerichtshof (Rakúsko) 4. novembra 2015 – Hans-Peter Ofenböck

1.2.2016   
            
            
               SK
            
            
               Úradný vestník Európskej únie
            
            
               C 38/24
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 4. novembra 2015 – Hans-Peter Ofenböck
   (Vec C-565/15)
   (2016/C 038/35)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Sťažovateľ: Hans-Peter Ofenböck
   
      Prejudiciálne otázky
   
   
               1.
            
            
               Bráni smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“, ďalej len „smernica 2005/29/ES“) (1), uplatneniu vnútroštátneho právneho predpisu, ktorý z časového hľadiska obmedzuje možnosť prevádzkovateľov čerpacích staníc meniť ceny pohonných hmôt tým spôsobom, že dovoľuje stanovenie vyššie predajnej ceny iba jedenkrát za deň?
            
         
               2.
            
            
               Pokiaľ odpoveď na prvú otázku nie je jednoznačne kladná, ale v zmysle judikatúry Súdneho dvora by sa pri preskúmaní prípustnosti takéhoto obmedzenia podľa ustanovení článkov 5 až 9 smernice 2005/29/ES mali zohľadniť okolnosti konkrétneho prípadu:
               Ktoré kritériá by sa mali zohľadniť pri konkrétnom preskúmaní prípustnosti takéhoto obmedzenia podľa ustanovení článkov 5 až 9 smernice 2005/29/ES, ktoré je nevyhnutné podľa rozsudku Súdneho dvora vo veci C-540/08, v prípade právnej úpravy obmedzenia možnosti zvýšenia spotrebiteľských cien?
            
         
      (1)  Ú. v. EÚ L 149, s. 22.